A TANÁCS 1929/2006/EK RENDELETE
(2006. október 23.)
az Európai Közösség és Uruguay közötti, az 1994. évi Általános Vámtarifa- és Kereskedelmi Egyezmény (GATT) XXIV. cikke 6. pontja és XXVIII. cikke értelmében folytatott tárgyalásokat követő, levélváltás formájában létrejött megállapodás végrehajtásáról, valamint a Közös Vámtarifáról szóló 2658/87/EGK rendelet I. mellékletének módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 133. cikkére,
tekintettel a Bizottság javaslatára,
mivel:
(1)
A Tanács 2658/87/EGK rendelet (1) áru-nómenklatúrát (a továbbiakban: Kombinált Nómenklatúra) határozott meg, és megállapította a Közös Vámtarifa szerződéses vámtételeit.
(2)
Az Európai Közösség és Uruguay közötti megállapodás levélváltás formájában történő megkötéséről szóló 2006/997/EK (2) határozatával a Tanács az 1994. évi GATT XXIV. cikkének 6. pontja értelmében kezdeményezett tárgyalások lezárása érdekében a Közösség nevében jóváhagyta a fent említett megállapodást,
ELFOGADTA EZT A RENDELETET:
1. cikk
A 2658/87/EGK rendelet I. melléklete harmadik része III. szakaszának „A hatáskörrel rendelkező közösségi hatóságok által megnyitandó WTO-vámkontingensek” címet viselő 7. melléklete a 0201 30 00 KN-kód tekintetében a következőképpen módosul:
1.
A 0201 30 00 KN-kód alatt szereplő, a 4 000 tonnás vámkontingenshez tartozó, a „csontozott, kiváló minőségű friss, mélyhűtött, illetve fagyasztott marhahús”: olyan különleges vagy jó minőségű marhahúsrészek, amelyeket 460 kilogrammos vágási élősúlyt meg nem haladó, és kizárólag legelőn tartott állatokból nyertek, és amelyek húsa „különleges dobozolt marhahús” jelzéssel van ellátva. A darabokon az „sc” betűk (special cuts - különleges darabolt hús) is láthatók lehetnek” meghatározás helyébe a következő szöveg lép:
„csontozott, kiváló minőségű friss, mélyhűtött, illetve fagyasztott marhahús”.
2.
A szöveg az „egyéb feltételek” oszlopban a következő szavakkal egészül ki: „Szállító ország: Uruguay”.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2006. október 23.